Rettens dom (Syvende Afdeling) af 25. oktober 2012 – Automobili Lamborghini mod KHIM – Miura Martínez (Miura)
(Sag T-191/11)
»EF-varemærker – indsigelsessag – ansøgning om EF-figurmærke Miura – ældre nationale ord- og internationale figurmærke MIURA – ret til forsvar – ret til kontradiktion – artikel 75 i forordning (EF) nr. 207/2009 – meddelelse pr. normal postforsendelse – regel 62, stk. 1 og 5, i forordning (EF) nr. 2868/95«
1.                     EF-varemærker – bestemmelser om sagsbehandlingen – Harmoniseringskontorets afgørelser – overholdelse af retten til forsvar – princippets rækkevidde (Rådets forordning nr. 207/2009, art. 75, andet punktum) (jf. præmis 20)
2.                     EF-varemærker – bestemmelser om sagsbehandlingen – anmeldelse – meddelelse pr. normal postforsendelse (Kommissionens forordning nr. 2868/95, art. 1, regel 62, stk. 1-5) (jf. præmis 23-36)
Angående
Påstand om annullation af afgørelse truffet den 21. januar 2011 af Fjerde Appelkammer ved Kontoret for Harmonisering i det Indre Marked (Varemærker og Design) (KHIM) (sag R 161/2010-4) vedrørende en indsigelsessag mellem på den ene side Eduardo Miura Martínez og Antonio José Miura Martínez og på den anden side Automobili Lamborghini Holding SpA.
Konklusion
1)
Afgørelsen truffet den 21. januar 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 161/2010-4) annulleres.
2)
Harmoniseringskontoret betaler sagens omkostninger.